open-index/open-wikipedia-markdown huggingface dataset:
Arthurs forbrytelse

***Arthurs forbrytelse*** er en norsk dramafilm fra 1955, regissert og fotografert av Sverre Bergli. Jørn Ording og Ada Kramm stod for personinstruksjonen. Forfatteren Hans Christensen fant idéen til manuset i Oscar Wildes novelle *Lord Arthur Savile's Crime* (1891).

Filmen hadde premiere 11. april 1955.

## Handling
*Arthur Sellmann* skal gifte seg med *Irene*. Hans gode venninne, den spirituelle sosietetskvinnen *Diana*, har spesialisert seg på kiromantikk. Hun lar den mystiske kiromantikeren *Akim Taroff* lese framtida i hennes hender minst en gang i uka.

*Arthur* og *Irene* ser fram til et lykkelig liv sammen. De møter *Akim Taroff* under et selskap hos *Diana* rett før bryllupet. *Taroff* ser uhyggelige ting i *Arthurs* hånd. Den unge brudgommen tror på hans spådommer. Dermed blir *Arthur* kastet ut i selsomme begivenheter.

## Rolleliste
* Espen Skjønberg - *Arthur Sellmann*
* Liv Opsahl - *Irene, hans forlovede*
* Lillebil Ibsen - *Diana, sosietetskvinne*
* Mogens Wieth - *Akim Taroff, kiromantiker*
* Einar Sissener - *En mangfoldig herre*
* Carsten Winger - *En annen mangfoldig herre*
* Henny Skjønberg - *Arthurs livskloke tante*
* Aud Schønemann - *Frk. Stolberg*
* Eugen Skjønberg - *En gemyttlig konstabel*
* Arvid Nilssen - *En forbipasserende*

## Referanser


## Eksterne lenker
*
Bjorvannselva

**Bjorvannselva** er en elv  i Skien kommune i Telemark. Den er en del av Herrevassdraget og renner fra Bjørvann til Flåte. Over Bjørvann består vassdraget av en rekke bekker og mindre elver, hvorav Bjørkelva fra nord er den største. Den har utspring fra Lomtjenn, nordvest for Stålfjellet. Bjorvannselva er 2,4 kilometer lang, eller 14,9 kilometer medregnet Bjørkelva.

## Referanser
Bjørvann

**Bjørvann** (også skrevet *Bjørvatn*) er en innsjø i Skien kommune i Telemark. Den ligger helt sørvest i kommunen og er en del av Herrevassdraget. Innsjøen er sterkt forgreinet, med mange bukter og viker. Utløp er mot sørøst, via Bjorvannselva til Flåte. Bjørvann har tilløp fra en rekke bekker og mindre elver. Den største av disse er Bjørkelva fra nord, som har utspring fra Lomtjenn, nordvest for Stålfjellet.

## Referanser
Octávio Trompowsky

**Octávio Figueira Trompowsky de Almeida**, født 30. november 1897 i Rio de Janeiro, død 26. mars 1984, var en brasiliansk sjakkspiller og -teoretiker. Han er mest kjent for å være opphavsmannen til sjakkåpningen Trompowsky-angrepet som starter med trekkene 1. d4 Sf6 2. **Lg5**.

## Eksterne lenker
*
Tallboy

**Tallboy** (en oversettelse er **Storegutt**) var en stor konvensjonell flybombe som ble brukt av det britiske flyvåpen mot slutten av andre verdenskrig.

## Design
Tallboy ble utviklet av Barnes Wallis for  å skape en «jordskjelveffekt» ved at den trengte dypt ned i marken før den eksploderte. Bomben ble betydelig mindre enn de ti tonnene den opprinnelig skulle veie ettersom intet fly kunne ta så stor last.

For å kunne trenge dypt ned i marken, hadde bomben et tykt skall av herdet stål. Den hadde også en mer aerodynamisk form enn andre bomber på den tiden for å oppnå høy hastighet i fritt fall. Det viste seg at luftmotstanden ble for stor når bomben nærmet seg lydhastigheten, noe som gjorde at bomben begynte å rotere. Dette ble løst ved å endre litt på vingene slik at bomben begynte å rotere allerede i flukten. Den gyroskopiske effekten gjorde at bomben falt rett, også når den passerte lydmuren.

Tallboy-bomber var dyre å produsere på grunn av at den uvanlige konstruksjon stilte høye krav til presisjon, og det meste av arbeidet måtte gjøres for hånd.

## Anvendelse
Tallboy-bomben kunne bare fraktes i spesialbygde Avro Lancaster-fly. Tallboy ble brukt første gang i juni 1944 under Operasjon Crossbow for å slå ut underjordiske fabrikker og utskytningsramper for V-1 og V-2 flyvende bomber. Til og med en av V-3-kanonene i Mimoyecques ble slått ut.

Den mest berømte innsatsen var dog senkningen av slagskipet *[[Tirpitz]]* utenfor Tromsø. Tre angrep med Tallboy-bomber ble satt inn der. Ved det første angrepet, Operasjon Paravane den 15. september 1944 ble slagskipet truffet, før en Tallboy forsaket store skader. Blant annet ble samtlige motorer satt ut av drift. Dette gjorde det umulig for *Tirpitz* å stikke tilsjøss igjen. Britene kjente nok ikke til skadenes omfang og satte derfor inn ytterligere to angrep. Operasjon Obviate den 29. oktober 1944 kunne ikke gjennomføres på grunn av dålig sikt, men under Operasjon Catechism den 12. november 1944 ble hun truffet av to Tallboy-bomber. Ytterligere fire bomber bommet og havnet i vannet tett ved fartøyet. Det var trykkbølgen fra disse som fikk *Tirpitz* til å kantre.

Under bombingen av Laksevåg 4. oktober 1944 ble det anvendt jordskjelvbomber da 32 Lancasters og en Mosquito angrep ubåtbunkeren og havnen i Bergen. (Angrepet kostet britene fire Lancaster, men fra tysk side ble det sagt at elleve bombefly var skutt ned). Fra lokale kilder ble det opplyst at tre jordskjelvbomber hadde trengt gjennom det 3½ m tykke armerte betongtaket i ubåtbunkeren og forårsaket store skader på verksteder, kontorer og lagre.

## Eksterne lenker
* Barnes Wallis Trust
* En Lancaster med "Storegutt"
* Artikkel om uskadeliggjøre en ueksplodert Tallboy, fra ''Hamburger Abendblatt'' 
* "Store bombeøvelser mot målet før den eksploderer" *Popular Mechanics*, February 1945, p.&nbsp;49.
Veien tilbake (1960)

***Veien tilbake*** er en norsk dramafilm fra 1960 regissert av Eric Heed. Manuset ble skrevet av Eric Heed, Finn Aasen og H. Kreyberg-Solberg.
## Handling
Den unge fiolinisten Øyvind Dahl er helt desperat etter alkohol. Han har gått fra kona og sin elleve årige sønn, Teddy. Dahl har slått seg sammen med forhutlede kunstnere og mistenkelige individer. Han skaffer penger til sin daglige brennevin gjennom å pantsette sine siste eiendeler, endog gifteringen, og gjennom å bomme penger. Helt tilfeldig dumper han borti et selskap hos en direktør Stavik, som også er svak for alkohol. Dahl lager skandale når han ødelegger husets fiolin og blir sparket ut. Han får bo hos en venn, maleren Gran, som også har kommet til veis ende grunnet alkohol. Teddy forstår av morens stille fortvilelse og all sladderen i gården de bor i, at faren har det vanskelig. Han rømmer derfor hjemmefra for å finne ham. Gutten traver gjennom mørke gater om kvelden, besøker tvilsomme restauranter og simple kneiper, uten å finne faren. Når han er nær ved å gi opp treffer gutten den godmodige vagabonden og uteliggeren Klaus, som hjelper ham, først motvillig, men siden - fordi han har blitt oppriktig glad i ham.

Den gamle mannen og den unge gutten vandrer gjennom Oslo. Til slutt finner de Dahl i maleren Grans ateliér, fullstendig oppløst i delirium. Dahl blir innlagt på én av Anonyme Alkoholikeres klinikker og vinner møysommelig tilbake både krefter, livsmot og selvtillit.

Klaus bringer Teddy hjem til moren. Hun har vært helt fra seg av fortvilelse etter at han også ble borte.

Dahl er solist i Mendelssohns fiolinkonsert i Universitetets aula. Mens tilhørerne begeistret klapper etter konserten, går han ut i sideværelset hvor kona og Teddy lykkelig venter på ham. Dahl har besluttet å aldri drikke mer. Han har gått aktivt inn i arbeidet for AA (Anonyme Alkoholikere) og vil hjelpe andre som lider av samme sykdom. Til slutt ser vi Dahl ved sengen til ranglebroren, direktør Stavik, som har tilkalt ham, fordi han vil bli reddet fra alkoholens forbannelse mens det fremdeles er håp.

## Rolleliste (i utvalg)
*Lars Nordrum - Øyvind Dahl, fiolinist
*Elisabeth Bang - Fru Dahl, hans kone
*Sven Jacobsen - Teddy, deres sønn
*Ola Isene - Klaus, en uteligger
*Harald Heide Steen - Direktør Stavik
*Ingeborg Cook - Fru Stavik
*Thor Hjorth-Jenssen - Urban Gran, maler
*Aasta Voss - Fru Arbin
*Helge Essmar
*Dan Fosse
*Egil Lorck
*Andreas Diesen
*Viggo Kristiansen

## Referanser


## Eksterne lenker
*
Mark Herman

**Mark Herman** (født 1954) er en britisk filmregissør og manusforfatter. Han er blant annet kjent for filmen ''Gutten i den stripete pysjamasen'' (2008).

## Referanser


## Eksterne lenker
*
Eric Chu

**Eric Chu** (; født 7. juni 1961 i Bade på Taiwan) er en taiwansk politiker for partiet Kuomintang som siden 25. desember 2010 har vært borgermester for Nye Taipeh. Siden 17. januar 2015 har han vært partileder for Kuomintang. Han var partiets presidentkandidat ved valgene i januar 2016.

## Liv og virke
### Bakgrunn
Eric Chu far var lokalpolitiker på hjemstedet og ble senere medlem av parlamentet. Moren stammer fra kommunen Daxi. Chu er gift med Kao Wan-ching (高婉倩); hans svigerfar, forretningsmanen Kao Yu-jen, var tidligere ordfører for Taiwans provinsforsamling. 

### Akademisk karriere
Eric Chu tok bachelorgrad i bedriftsøkonomi ved Taiwans nasjonaluniversitet (1983). Etter militærtjenesten studerte han i USA, og tok mastergrad ved New York University i finansøkonomi (1987) og doktorgrad i revisjon (1991). 

Vel tilbake i Taiwan var han professor ved Nasjonaluniversitetet fra 1992 til 2001.

### Politisk karriere
Fra 1998 til 2001 var Chu en av Kuomintangs parlamentarikere i Det legislative Yuan. Den 1. desember 2001 ble han fylkesråd i fylket Taoyuan og utøvde dette embede (som han ble gjenvalgt til i 2005) frem til 2009. 

Deretter utnevnte president Ma Ying-jeou til regjeringen, der han var vise statsminister i Wu Den-yihs regjering i ett år. 

I 2010 stilte han som kandidat til borgermestervervet tfor den nyopprettede regjeringesumiddelbare by Nye Taipeh, og vant med 52,1 % av stemmene mot kandidaten for Det demokratiske framskrittsparti (DPP), Tsai Ing-wen (hun fikk 47,39 % av stemmene). Ved de landsomfattende kommunevalgene 29. november 2014, da Kuomintang gjorde det nokså dårlig, lyktes det Chu å gjenvelges, med 50,06 % mot Yu Shyi-kun (DPP, 48,78 %). Han var da etter valgene den eneste Kuomintang-borgermester i noen av de seks regjeringsumiddelbare taiwanesiske byer, og partiet knyttet store håp til hans evne til å fornye partiet. 

Etter Ma Ying-jeous fratreden som partileder for Kuomintang i desember 2014 kunngjorde Chu sitt kandidatur til vervet. Han var den eneste kandidaten, og ble valgt 17. januar 2015.

Han ble senere partiets presidentkandidat. Opprinnelig hadde han og partiet lansert Hung Hsiu-chu, men hun gjorde det svakt på meningsmålingene. Hun trakk seg, og samme dag, 17. oktober 2015, ble Chu partiets presidentkandidat.

## Referanser


## Eksterne lenker
* 
* Eric Chu på facebook
* Kort biografi på Nye Taipeh-websiden
V-3

**V-3**, *gjengjeldesvåpen 3*,  var en kanon som var tenkt å brukes mot London under andre verdenskrig.
Kanonen hadde et løp på 130 m, og flere slike kanoner skulle graves ned nær Mimoyecques på den franske kanalkysten. Tanken var at man med disse kanoner skulle kunne skyte opp til 600 granater per døgn mot London.

Langs løpet var det kruttkamre som tente når prosjektilet hadde passert for å gi økt utgangshastighet, men etter testing viste det seg at rekkevidden ikke var på mer enn 2/3 av den teoretiske. Når dette ble meddelt Hitler la han ned prosjektet.

## V-3 museum
Museet i Mimoyecques lar besøkere få se galleriene (med ulik grad av ferdigstilling og bombeskade), rester av skytevåpnene, en nedskalert modell av V-3 og videre eksempler på maskineri, transportsystem og verktøy. På stedet finnes også minnesmerker over slavearbeiderne som nazistene brukte ved byggingen og til flyvåpenpersonell som ble drept når de angrep basen.

Basen i Międzyzdroje i Polen har også et museum.

## Referanser
Lek (film)

***Lek*** er en norsk spillefilm fra 1968, skrevet, regissert og fotografert av Fred Sassebo. The Pussycats framførte musikken.

Filmen hadde premiere 29. april 1968.

## Handling
Filmen er satt sammen av en rekke episoder på hvordan en tyveåring har behov for å slippe seg løs.

## Skuespillere
*Evy Kristiansen
*Ruth Mostrøm
*Eirik T. Harridsleff
*Anne Rygh
*Paal Horseby
*Svend Wam
*Tom Gundersen
*Peter Rygh

## Referanser


## Eksterne lenker
*
Moyecques

**Moyecques** er en liten landsby i kommunen Landrethun-le-Nord ved kanalkysten i departementet Pas-de-Calais i Hauts-de-France-regionen i Frankrike.

Den har fått navn etter en lokal godseier,  Guffridus [Geoffrey] de Moykes tidlig på 1200-tallet. Opprinnelig var det tre bosetninger, alle med navn etter Guffridus og alle med flamske navn: *Oist Moieques* (Øst Moieques, dagens Moyecques), *Midel Moieques* (nå den lille landsbyen Mimoyecques like vest  for Moyecques) og *West Moieques*. På 1600-tallet ble Moyecques slått sammen med Landrethun som ble utskilt fra Fiennes.

I dag er Mimoyecques mest kjent for minnene fra den tyske okkupasjonen av Frankrike i andre verdenskrig da det ble laget en stor undergrunnsfestning for V3-kanoner, beregnet til direkte beskytning av London. Kanonene ble aldri installert. Festningsverket ble bombet flere ganger under byggingen, og rasert etter krigen, men er nå blitt museum under navnet «Forteresse de Mimoyecques».

## Referanser
Farsi (øy)

**Farsi** (farsi: جزیره فارسی, *jazīre-ye fârsī*) er en liten, gold iransk øy i Persiabukten. Den er administrert innenfor den iranske provinsen Bushehr. Det er en marinebase tilhørende Irans revolusjonsgarde på denne øya. Øya har et areal på omtrent 0,25 km² og er sterkt begrenset for offentligheten. Den maksimale høyden er 4 meter. Ordet *farsi* betyr «persisk» og *jazīre-ye* betyr «øya», slik at navnet kan tolkes som «Perserøya/Den persiske øy». Det er rike olje- og gassforekomster på og rundt øya. Det står også et fyrtårn på øya.

Ettersom øya ligger midt i Persiabukten har den stor strategisk betydning for Iran. Det er tungt bevoktet av revolusjonsgarden, og har historisk vært kjent for å være et samlingspunkt for militante maritime hendelser. Øya er samtidig liten og isolert, med avstand fra det iranske fastlandet.

På slutten av 1980-tallet, under «tankskipkrigen»-fasen av Iran-Irak-krigen, og den iranske revolusjonsgarden angrep en rekke handelsskip med øya som base. Det ble også lagt ut miner, og  1987 ble et kuwaitisk oljetankskip, «Bridgeton», rammet av en mine. Den amerikanske marinen senket et iransk mineleggerskip to måneder senere.

Den 12. januar 2016 inntok og pågrep iranske revolusjonsgarden styrker stasjonert på øya to små fartøy og deres 10 amerikanske marinesoldater etter at sistnevnte hadde kommet inn i iransk farvann. Hendelsen førte til samtaler og forhandlinger mellom det iranske utenriksdepartementet og det amerikanske utenriksdepartementet angående løslatelsen av amerikanerne. Alle 10 sjømennene og fartøyene deres ble løslatt morgenen etter.

## Historie

Farsiøya var en utpost for det iranske militæret under Iran-Irak-krigen. I 1986 etablerte den iranske revolusjonsgarden et hovedkvarter på Farsiøya for å overvåke og trakassere handelsskip som seilte forbi. Fasen tankskipkrigen var en rekke militære angrep fra både Iran og Irak mot handelsskip i Persiabukta og Hormuzstredet fra 1981 til 1988. Irak var ansvarlig for 283 angrep. Iran sto for 168. 

I juli 1987 traff et kuwaitisk oljetankskip, «Bridgeton», som seilte under amerikansk flagg, en mine 35 kilometer utenfor kysten av Farsiøya. Revolusjonsgardens marine (IRGC)  fra Farsi brukte hurtigbåter til å angripe fiendtlige fartøy og dets allierte, herunder Kuwait. USA gikk inn i Persiabukta for å beskytte kuwaitiske oljeforsendelser («Operasjon Earnest Will»). Iran la miner nær øya på ruten til den første konvoien, bestående av amerikanske marinefartøy som eskorterte den kuwaitiske oljetankeren «Bridgeton».

Da «Bridgeton» ble rammet av en iransk mine, rapporterte den amerikanske marinens etterretnings­tjeneste om økt tilstedeværelse av iransk småbåtaktivitet. To måneder senere tok den amerikanske marinen det iranske skipet «Iran Ajr» på fersken med å legge miner rundt Farsi, og det iranske skipet ble raskt bordet og senket av amerikanske styrker.

## Referanser


## Eksterne lenker
*
Brasiliansk Antarktis

**Brasiliansk Antarktis** (portugisisk: Antártida Brasileira eller *Antártica Brasileira*) er uoffisiell betegnelse på et område i Antarktis sør for 60°S, og fra 28°W til 53°W, foreslått som «Interessesone» av den geopolitiske forskeren Therezinha de Castro.  Siden innholdet i denne erklæringen aldri har blitt definert presist er det ikke formelt i strid med de argentinske og britiske kravområdene, som geografisk overlapper med denne sonen.

Brasil uttrykte sin formelle reservasjon med hensyn til sine territoriale rettigheter i Antarktis da det skrev under på Antarktistraktaten den 16. mai 1975. Brasil var da det første landet som offisielt nevnte linjeteorien, som enkelt forklart går ut på at hvert punkt i Antarktis hører til det første landet en kommer til når en reiser rett nordover i en rett linje fra et slikt punkt. Linjeteorien (Teoria da Defrontação) ble lagt fram av den brasilianske geopolitiske forskeren Therezinha de Castro og publisert i boken hennes *Antártica: Teoria da Defrontação*.

Utenfor interessesonen har Brasil en fast bemannet forskingsstasjon, Comandante Ferraz-basen (UN/LOCODE: AQ-CFZ), i Admiralty Bay, King George Island, nær spissen av Den antarktiske halvøya, ved ﻿.

## Referanser
Ledelsessimulator

**Ledelsessimulatorer** er en genre innen spillbasert læring.

## Simulering av ledelsesutfordringer
«Business simulation» har vokst frem som en egen fagdisiplin i kjølvannet av at IT-baserte læringsmidler har blitt mer tilgjengelig. Harvard University og MIT benytter i stor utstrekning spill- og casebasert læring.
  
Den første kjente bruken av spillbasert læring kan dateres til år 3000 f.kr. med kinesiske krigssimuleringsspill som i utseende var ganske lik sjakk. Larsen and Lomi beskriver at veksten i spillbasert læring økte raskt på 1980-tallet.

Spesielt har amerikanske universiteter valgt å benytte denne læringsformen, der de benytter konkrete og virkelighetsnære problemstillinger fra næringslivet for å beskrive komplekse teoretiske modeller.  

Undervisningsformen har også fått fotfeste i masterutdanning i Norge ved BI og NHH.      

## Scenario og statistikk
Utvikling av spillbaserte læringsverktøy baseres på scenariotenkning, statistiske modeller og konkurranseorientert medieutforming.

Hensikten er å skape en engasjerende situasjon som i størst mulig grad speiler reelle utfordringer spilleren har eller vil kunne komme i.

## Referanser


## Se også
* Virksomhetsetterretning

## Eksterne lenker
* ''Krigsskolen:'' Hvordan simulatortrening kan brukes til å utvikle Hærens operative evne
Symeon Salos

**Symeon Salos** var en kristen munk, eremitt, helgen og en av de første hellige dårer av bysantinsk-syrisk opphav som levde i det 6. århundre. Han vandret rundt og plaget befolkningen av den bysantinske byen Emesa ved å spille gal. Han er helligkåret i Den ortodokse kirke og Den katolske kirke som en av de første «hellige dårer» for Kristus. Det er hevdet at han simulerte galskap for ikke å bli æret for sine sosiale gjerninger. Han dro en død hund etter seg, han kastet nøtter på kvinner og oppførte seg som en galning. Før han ble dåre i Emesa tilbrakte han flere år i ørkenen som eremitt.

## Biografi
Hans fødsels- og dødsår er uklare. Den noenlunde samtidige syriske skribenten Evagrius Scholasticus gjør ham til en samtidig av keiser Justinian I den store (482-565), mens Leontios av Neapolis plasserer ham under styret til Maurikios (534-602).

Han skal være født i Edessa i Syria hvor han levde ugift sammen med sin gamle mor. Da han var 20 år avla han klosterløfte i klosteret Abba Gerasimus i Syria sammen med Johannes fra Edessa. De to tilbrakte omtrent 29 år som asketer i ørkenen nær Dødehavet.

Han døde rundt 570 og ble gravlagt blant de fattige, hjemløse og fremmede.

## Festdag
Blant de vestlige kristne feires sankt Simeon den 1. juli. De østlige ortodokse minnes ham 21. juli.

## Fotnoter

## Referanser
CB UNIX

**Columbus UNIX**, eller **CB UNIX**, var en variant av operativsystemet UNIX som ble brukt internt av Bell Laboratories til administrative databaser og prosessering av transaksjoner. Det ble utviklet ved avdelingen i Columbus i Ohio, USA. Operativsystemet var basert på UNIX versjon 6, UNIX versjon 7 og PWB/UNIX. Det var lite kjent utenfor selskapet.

## Referanser
Patrick Pedersen

**Patrick Pedersen** (født 25. november 1991) er en dansk fotballspiller som spiller angrep for den islandske klubben Valur. 

## Karriere

### Vendsyssel FF
Patrick Pedersen undertegnet en toårskontrakt med den danske 1. divisjons klubben 15. februar 2011.
Juli 2013 ble Pedersen utleid til den islandske klubben Valur. Ønsket om mer spilletid var en av hovedårsakene til klubbyttet. Pedersen ble klubbens toppscorer med 5 mål etter bare 9 kamper, og Valur ønsket dermed å gjøre overgangen permanent.

### Knattspyrnufélagið Valur
Mai 2014 ble Patrick Pedresen offisielt Valur spiller. Pedersen oppnådde suksess på Island, hvor klubben vant Valitor-bikar i 2015, og spilleren ble toppskorer i Úrvalsdeild med 13 mål på 20 kamper i løpet av 2015-sesongen.

### Viking FK
3. desember 2015 undertegnet Patrick Pedersen en treårskontrakt med Viking FK, gjeldende fra 1. januar 2016. Overgangssummen ble spekulert i å ligge på 1,3 millioner kroner. Pedersen ble sett på som en erstatter for Jón Daði Böðvarsson som gikk til 1. FC Kaiserslautern etter 2015-sesongen.
Pedersen fikk sin debut for klubben i seriens 1. runde på Ullevaal Stadion mot Vålerenga IF 14. mars 2016. Pedersen startet kampen, men ble byttet ut etter 63 minutter, og erstattet av Mathias Bringaker. Pedersen scoret sitt første mål for Viking i den 17. serierunden, borte mot Odd.

### Knattspyrnufélagið Valur
I juni 2017 ble det offentliggjort at Pedersen ville gjøre en retur til den islandske klubben Valur. Overgangssumnen ble spekulert i å ligge på rundt 200 000 kroner.

## Meritter
### Klubb
 **[[Valur]]**
*  Valitor-bikar:  2015
### Individuelt
 **[[Valur]]**
* Úrvalsdeild: Toppscorer 2015, 2018

## Karriere-statistikk

## Referanser


## Eksterne lenker
* 
* Spillerprofil på viking-fk.no
Til sjøs!

***Til sjøs!*** er en norsk dokumentarfilm fra 1952 regissert av Jan Wikborg. Filmmanuset var skrevet av Hans Geelmuyden, som senere samarbeidet med Wikborg om dokumentarfilmen *[[Over alle hav]]* (1958).

## Handling
*Til sjøs!* er en film om dagliglivet til våre sjøfolk. Seerne får følge *Ola* til båts og i fremmed havn i Europa, til eksotiske farvann i Østen og til det brokete folkeliv i New York City.

## Medvirkende
*Kjell Anfinnsen - Ola
*Julius Hougen - Kommentator

## Referanser


## Eksterne lenker
*
Hiperantha

***Hiperantha*** er en slekt av biller som hører til familien praktbiller (Buprestidae).

## Utseende
Middelsstore til nokså store (gjerne 20-30 millimeter), avlange, brungule eller brunrøde praktbiller uten metallglans. Hodet er rundt og svart. Pronotum er stort og bredt, betydelig bredere enn dekkvingene, nærmest klokkeformet med tilbaketrukne bakhjørner, i midten foran gjerne med et par svarte flekker. Dekkvingene er lange og smale med markerte lengdefurer, i spissen sagtakkede, gjerne med svarte tegninger og ofte skarpt røde i spissen.

## Utbredelse
Slekten er utbredt i Sør-Amerika.

## Systematisk inndeling

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Stigmoderini Lacordaire, 1985
******* Slekten *Hiperantha* Gistel, 1834
******** *[[Hiperantha bella]]* Saunders, 1869
******** *[[Hiperantha boyi]]* Thery, 1936
******** *[[Hiperantha decorata]]* (Gory, 1841)
******** *[[Hiperantha fontainieri]]* Thery, 1928
******** *[[Hiperantha hoscheki]]* Thery, 1943
******** *[[Hiperantha interrogationis]]* (Klug, 1825)
******** *[[Hiperantha langsdorffii]]* (Klug, 1825)
******** *[[Hiperantha menetriesii]]* Mannerheim, 1837
******** *[[Hiperantha pallida]]* Obenberger, 1922
******** *[[Hiperantha pilifrons]]* Kerremans, 1903
******** *[[Hiperantha quadrisignata]]* Hoscheck, 1928
******** *[[Hiperantha sallei]]* Rojas, 1855
******** *[[Hiperantha sanguinosa]]* Mannerheim, 1837
******** *[[Hiperantha saundersi]]* Thery, 1928
******** *[[Hiperantha speculigera]]* (Perty, 1830)
******** *[[Hiperantha stempelmanni]]* Berg, 1889
******** *[[Hiperantha stigmaticollis]]* Desmarest, 1843
******** *[[Hiperantha terminalis]]* (Gory & Laporte, 1839)
******** *[[Hiperantha testacea]]* (Fabricius, 1801)
******** *[[Hiperantha theryi]]* Hoscheck, 1928
******** *[[Hiperantha vittaticollis]]* Desmarest, 1843

## Referanser


## Eksterne lenker
*
Guillaume Thierry

**Patrick Guillaume Llyod Thierry** (født 1986 i Moka) er en mauritisk friidrettsutøver som konkurrerer i mangekamp. Han har gull i tikamp ved Afrikamesterskapet i mangekamp 2013 som fremste internasjonale meritt.

Han innehar den mauretanske rekorden i tikamp, som han satte 13. - 14. september 2015 i de Panafrikanske leker 2015 i Brazzaville i Republikken Kongo.

## Idrettskarriere
Thierry deltok i stavsprang i ungdoms-VM i friidrett 2003 i Canada, der han kom på 13.-plass. I Afrikamesterskapet i mangekamp 2005 vant han juniorklassen, og han vant også tikamp i juniorafrikamesterskapet i friidrett 2005, der han scoret 6838 poeng, som var mauritisk juniorrekord.

Han kom på 8.-plass i tikamp i Samveldelekene 2006 i Melbourne, i sitt første mesterskap som senior. I Afrikamesterskapet i friidrett 2006 deltok han både i stavsprang og tikamp, og endte på 5.-plass i stavsprang med 4,20 meter, og 6.-plass i tikamp med 6602 poeng.

I det mauritiske mesterskapet i mangekamp i 2007 ble han den første mauritiske utøveren som greide over 7000 poeng, da han oppnådde 7192 poeng. Den forrige mauritiske rekorden var på 6971 poeng, som Patrick Legrand satte i 1998. Han klarte nesten samme poengsum i de Panafrikanske leker 2007 - her fikk han 7186 poeng og endte på 5.-plass. Hamdi Dhouibi vant denne konkurransen med 7838 poeng. Thierry vant også Indiahavøylekene 2007 (Indian Ocean Island Games) på Madagaskar, med ny personlig rekord på 7283 poeng.

Han deltok i Afrikamesterskapet i friidrett 2008, men fullførte ikke konkurransen. Han fikk bronse i tikamp i Afrikamesterskapet i mangekamp 2010, og han fikk også bronse i tikamp i Afrikamesterskapet i friidrett 2010, der han i tillegg deltok i stavsprang, der han kom på 5.-plass. I oktober deltok han også i samveldelekene 2010, der han kom på 12.-plass med 7343 poeng.

I Afrikamesterskapet i mangekamp 2011 kom han på 2.-plass, med 7444 poeng, bak Ali Kamé som vant for andre gang på rad. Han kom også på 2.-plass i Indiahavsøylekene 2011 i Victoria på Seyschellene, der xxx vant, og i Panafrikanske leker 2011, som ble vunnet av Jangy Addy fra Liberia. Therry satte her ny nasjonal rekord med 7481 poeng, etter at han satte personlig rekord på 100 meter (11,22), 110 meter hekk (15,06), diskos (47,68) og 1500 meter (4:46,32).

I Afrikamesterskapet i mangekamp 2012 kom han igjen på 2.-plass, bak Ali Kamé, og i Afrikamesterskapet i friidrett 2012 i Porto-Novo kom han på 3.-plass. Han vant tikamp i Afrikamesterskapet i mangekamp 2013, og satte personlig rekord med 7511 poeng ved Jeux de la Francophonie 2013 i Nice, men endte der på 3.-plass.

I 2014 kom han på 2.-plass i Afrikamesterskapet i mangekamp, 35 poeng bak sørafrikanske Friedrich Pretorius. Han kom på 11.-plass i Samveldelekene 2014 og på 2.-plass i Afrikamesterskapet i friidrett 2014.

I Panafrikanske leker 2015 vant han tikamp, med ny personlig rekord på 7591 poeng.

## Referanser


## Eksterne lenker
* 
*  Profil hos All-Athletics
Guillermo Pérez

**Guillermo Pérez** (født 14. oktober 1979) er en meksikansk tidligere taekwondoutøver.

Han representerte landet sitt under Sommer-OL 2008 i Beijing, der han tok gull. 

## Referanser


## Eksterne lenker
*
Chutchawal Khawlaor

**Chutchawal Khawlaor** (født 17. januar 1988) er en thailandsk tidligere taekwondoutøver.

Han representerte landet sitt under Sommer-OL 2008 i Beijing, der han ble nummer 5. 

## Referanser


## Eksterne lenker
*
De VI olympiske vinterleker Oslo 1952

***De VI olympiske vinterleker Oslo 1952*** er en norsk dokumentarfilm fra 1952, regissert av Tancred Ibsen. Filmen skildrer de olympiske vinterleker i Oslo i 1952. 

## Regi av spesielle opptak
*Eiliv Odde Hauge
*Sigval Maartmann-Moe
*Nils R. Müller
*Titus Vibe-Müller
*Toni Toneff

## Redaksjon
*P. Chr. Andersen
*Per Bjørn Amundsen
*Arnulf Gundersen
*Per Hauge-Moe
*Reidar Haanes
*Kari Klæbo
*Aage Johansen

## Kommentatorer
*Rolf Kirkvaag
*Andor Birkeland

## Referanser


## Eksterne lenker
*
Capnodis

***Capnodis*** er en slekt av biller som hører til familien praktbiller (Buprestidae).

## Utseende
Ganske store (10-40 millimeter), brede praktbiller. Disse artene har et uvanlig tykt og hardt hudpanser. På farge er de askeaktig grå eller brune og helt matte, gjerne med svarte flekker.

## Levevis

I motsetning til de fleste andre praktbiller utvikler larvene seg i levende, ikke døde trær, og disse billene er regnet som alvorlige skadedyr særlig på frukttrær i rosefamilien (blant andre mandler, aprikoser, plommer). De voksne billene gnager på løvverket av de samme trærne og kan også gjøre betydelig skade. Eggene legges i jorda, og de nyklekte larvene graver seg ned til og borer seg inn i røttene på vertstreet. Derfra gnager de lange ganger gjennom røtter og stamme. Én enkelt larve kan drepe flere unge frukttrær. Larveutviklingen tar 6-18 måneder, dette er raskt til såpass store praktbiller å være .

## Utbredelse
Slekten er utbredt i den palearktiske sone.

## Systematisk inndeling

Inndelingen følger . Dicercini blir noen ganger plassert i underfamilien furupraktbiller (Chrysochroinae).

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Dicercini Gistel, 1848 
******* Understammen Dicercina Gistel, 1848 
******** Slekten *Capnodis* Eschscholtz, 1829
********* *[[Capnodis anthracina]]* (Fischer von Waldheim, 1830)
********* *[[Capnodis antiqua]]* Heer, 1847
********* *[[Capnodis carbonaria]]* (Klug, 1829)
********* *[[Capnodis cariosa]]* (Pallas, 1776)
********* *[[Capnodis excisa]]* Menetries, 1849
********* *[[Capnodis henningii]]* (Faldermann, 1835)
********* *[[Capnodis indica]]* Thomson, 1879
********* *[[Capnodis jacobsoni]]* Richter, 1952
********* *[[Capnodis marquardti]]* Reitter, 1913
********* *[[Capnodis miliaris]]* (Klug, 1829)
********* *[[Capnodis parumstriata]]* Ballion, 1871
********* *[[Capnodis porosa]]* (Klug, 1829)
********* *[[Capnodis puncticollis]]* Heer, 1847
********* *[[Capnodis semisuturalis]]* Marseul, 1865
********* *[[Capnodis sexmaculata]]* Ballion, 1871
********* *[[Capnodis spectabilis]]* Heer, 1862
********* *[[Capnodis tenebricosa]]* (Olivier, 1790)
********* *[[Capnodis tenebrionis]]* (Linnaeus, 1761)

## Referanser


## Eksterne lenker
*
Gliese 163 c

**Gliese 163 c**, og kalt **Gl 163 c** er sagt å være en potensielt beboelig eksoplanet, på grunnlag av at avstanden fra stjernen Gliese 163 er passende i forhold til temperaturer som gjør det mulig at flytende kan eksistere på overflaten. Moderlegemet, en rød dvergstjerne, er  fra solen i stjernebildet Gullfisken. *Gliese 163 c* er en av tre oppdagede planeter i dette planetsystemet. Med en masse tilsvarende minimum 7,2&nbsp;ganger jordens masse, er den klassifisert som en super-jord (en planet på grovt 1–10&nbsp;jordmasser).

## Referanser


## Eksterne lenker
* 

* The Extrasolar Planets Encyclopedia
* "The Habitable Exoplanets Catalog"(PHL/UPR Arecibo)
Sung Yu-chi

**Sung Yu-chi** (født 16. januar 1982) er en taiwansk tidligere taekwondoutøver.

Han representerte Kinesisk Taipei under Sommer-OL 2008 i Beijing, der han tok bronse. 

## Referanser


## Eksterne lenker
*
Arman Sjilmanov

**Arman Sjilmanov** (kasakhisk: Арман Константинұлы Шілманов, født 20. april 1984) er en kasakhstansk tidligere taekwondoutøver.

Han representerte landet sitt under Sommer-OL 2008 i Beijing, der han tok bronse. 

## Referanser


## Eksterne lenker
*
Mariánské Lázně

**Mariánské Lázně** (tysk: *Marienbad*) er en spaby i åsområdet Slavkovský les (Kaiserwald), vest i Böhmen i Tsjekkia.

## Geografi
Byen ligger ca. 630 moh. i en sørvendt dal med flere kilder med naturlig mineralvann. Den lille elven *Úšovický potok* *(Schneiderbach)* renner gjennom dalen. Ca. 1 km nord for byen er denne demmet opp til et drikkevannsreservoar.  Selve spaområdet ligger i den øvre delen av dalen, med spabygninger, parker og store hoteller fra siste halvdel av 1800-tallet.
Den nedre delen av dalen har et mer ordinært småbypreg. Her finnes også buss- og jernbaneforbindelsene.

## Navn
Navnet Mariánské Lázně dukker først opp i 1786. Dette var like etter regjeringstiden til Maria Teresia av Østerrike, og noen hevder at byen bærer hennes navn.  Andre mener at navnet stammer fra jomfru Maria,  og bildet av henne som hang i nærheten av *Kříž* (kors)-kilden.

## Historie
Befolkningen i Mariánské Lázně visste om de helbredende kildene i dalen allerede på 1200-tallet, men utviklingen som kursted startet ikke før på begynnelsen av 1800-tallet.

I 1528 fikk kongen av Böhmen, Ferdinand undersøkt kildene med hensyn til saltinnhold. På slutten av 1700-tallet startet prelaten i Teplá-klosteret (som eide området), dr. Jahn Josef Nehr, en systematisk undersøkelse av vannets helbredende egenskaper. I 1805 startet han byggingen av den første spabygningen. Antall besøkende steg raskt, og kurstedet ble utbygd i takt med dette. I 1865 fikk stedet bystatus, og den internasjonale berømmelsen var stigende. Perioden mellom 1870 og 1914 var stedets gullalder; byen tiltrakk seg en mengde berømtheter bl.a. Mahler, Nietzsche, Kafka, Ibsen, Twain og Freud. I 1927 ble flyplassen Skláře bygd for langveisfarende gjester, men denne har ikke lenger noen betydning.

Perioden etter andre verdenskrig var preget av nedgang, men etter 1990 har byen igjen begynt å øve sin tiltrekning på de bemidlede. 

## Referanser


## Eksterne lenker
*
SINIX

**SINIX** er en avart av operativsystemet UNIX som ble produsert av Siemens Nixdorf Informationssysteme. SINIX var etterfølgeren til SIRM OS og Pyramid Technologys DC/Osx. Etter at X/Open anerkjente at systemet fikk bruke varemerket UNIX, ble version 5.44 og senere utgaver lansert av Fujitsu Siemens Computers under navnet **Reliant UNIX**.

Første versjon ble lansert i 1984. Siste versjon var 5.45 i 1995.

## Eksterne lenker
*
Grønlands Grand Canyon

**Grønlands Grand Canyon**, eller **Grand Canyon på Grønland**, er en canyon av rekordstørrelse som ble oppdaget under isen på Grønland, og som ble rapportert i publikasjonen *[[Science (journal)|Science]]* 30. august 2013 (submitted 29. april 2013), av forskere fra Universitetet i Bristol, Universitetet i Calgary, og Universitetet i Urbino, som beskrev funnet som en «mega-canyon».

## Referanser
Alpine Linux

**Alpine Linux** er en Linux-distribusjon av norsk opphav som opprinnelig startet som en forgrening av LEAF Project. Der LEAF Project hadde som mål å produsere en distribusjon som hadde plass på én enkelt diskett, oppstod Alpine Linux ut fra ønsket om å inkludere enkelte tyngre programpakker, tilføye flere sikkerhetsrutiner samt en nyere versjon av Linux-kjernen.

Distribusjonen benytter BusyBox som er et særlig kompakt alternativ til tradisjonelle UNIX-verktøy.

Versjon 2.0.0 ble lansert 21. august 2010. Seneste stabile versjon er 3.21 og ble lansert 5. desember 2024.

## Referanser


## Eksterne lenker
* 
*  Alpine Linux ved DistroWatch
Ski-VM 2005 – 50 kilometer klassisk menn

**50 kilometer klassisk for menn** under ski-VM 2005 ble arrangert 27. februar 2005.

## Resultater

## Eksterne lenker
*  Offisielle resultater  på www.fis-ski.com
Bifrost (operativsystem)

**Bifrost** er en svensk Linux-distribusjon som blir utviklet av Uppsala universitet. Distribusjonen er fokusert på bruk i nettverk, og er oppkalt etter Bifrost som var broen mellom den menneskelige verden og gudenes verden i norrøn mytologi.

Første versjon ble lansert i 1997. Siste versjon er 6.1 som ble lansert 14. desember 2009.

## Referanser
Mickaël Borot

**Mickaël Borot** (født 31. mai 1975) er en fransk tidligere taekwondoutøver.

Han representerte landet sitt under Sommer-OL 2008 i Beijing, der han ble nummer 10. 

## Referanser


## Eksterne lenker
*
Antarktis’ «grand canyon»

**Antarktis’ «grand canyon»** er en canyon av rekordstørrelse som ble identifisert under isen øst i Antarktis i 2015. Det ble i 2012 identifisert en annen stor kløft under isen vest i Antarktis, Ellsworth Trough.

## Referanser
Ta mitt liv

***Ta mitt liv*** (originaltittel: *Le Feu follet*) er en fransk dramafilm fra 1963 skrevet, produsert og instruert av Louis Malle. Filmen har Maurice Ronet og Jeanne Moreau i hovedrollene, og er basert på romanen *Le feu follet* fra 1931 av Pierre Drieu la Rochelle.

## Handling
Alain Leroy, en alkoholiker ved en rehabiliteringsklinikk i Versailles, lider av depresjon. Han har til hensikt å begå selvmord. Men han bestemmer seg først for å besøke vennene sine i Paris en siste gang, og forsøker å finne en grunn til å leve.

Men den tilsynelatende meningsløse naturen til hans venners liv, gjør at Leroy får større problemer med å finne sin egen mening i livet.

## Medvirkende
* Maurice Ronet - Alain Leroy
* Léna Skerla - Lydia
* Yvonne Clech - Mademoiselle Farnoux
* Hubert Deschamps - D'Averseau
* Jean-Paul Moulinot - Dr. La Barbinais
* Pierre Moncorbier - Moraine
* René Dupuy - Charlie (som René Dupuis)
* Bernard Tiphaine - Milou
* Bernard Noël - Dubourg
* Ursula Kubler - Fanny
* Jeanne Moreau - Eva
* Alexandra Stewart - Solange

## Referanser


## Eksterne lenker
*
Ski-VM 2005 – Sprint kvinner

**Kvinnenes sprint** i klassisk stil under Ski-VM 2005 ble avholdt 22. februar 2005 i Oberstdorf.

## Resultater

## Eksterne lenker
*  Offisielle resultater på www.fis-ski.com
Marie Lødrup Bang

**Marie Lødrup Bang** (1927–2024) var en norsk kunsthistoriker. Hun studerte ved Universitetet i Oslo og ble mag.art. i 1958. Hun  bodde i Genève fra 1962. Hun tok doktorgraden i 1990.

Bangs hovedverk er *Johan Christian Dahl, 1788-1857: life and works, vol. I-III* som kom ut på Universitetsforlaget i 1987 etter 15 års arbeid med stoffet. Per 2016 er bind I digitalisert av Nasjonalbiblioteket og kan leses i Bokhylla. 

Bangs verk om J.C. Dahl brukes som referanse og kataloghenvisning for J.C. Dahls malerier ved museer, av kunsthandlere og i litteratur om kunstneren.

## Bibliografi
### Bokanmeldelser
* 1970:  Marianne Prause, ”Carl Gustav Carus,  Leben und Werk”,  Berlin 1968 i  *Zeitschrift für Kunstgeschichte*, 1970, pp. 257-259.  
* 1974: Helmut Börsch Supan, „Caspar David Friedrich,  Gemälde,  Druckgraphik und bildmässige Zeichnungen“, München 1973 i *Zeitschrift für Kunstgeschichte*, 1974, pp. 291-296. 
* 1990: Torsten Gunnarsson,  „Friluftsmåleri före friluftsmåleriet. Oljestudier i nordisk landskapsmåleri 1800-1880” Uppsala 1989 i ”Utendörsstudier og friluftsmaleri” i *Kunst og Kultur*, nr. 2, 1990 .

### Artikler
* 1965:  ”Two Alpine Landscapes by Caspar David Friedrich” i *The Burlington Magazine*, November 1965, pp 571-575.
* 1980:  “Friedrich og Dahl” i utstillingskatalogen  ”*Dahls Dresden*”,  Nasjonalgalleriet, Oslo, 1980, pp 26-38, oversatt til svensk i utstillingskatalogen ”*Romantiken i Dresden*” Nationalmuseum, Stockholm, 1980/81, pp. 15-25.
* 1985:   ”Dahl der nordische Bildner”  i utstillingskatalogen ”*Zeichnungen der Romantik, Caspar David Friedrich, Johan Christian Dahl, August Heinrich*”,  Kunsthaus Zürich 1985, pp. 19-25, gjenopptrykk i         utstillingskatalogen ”*Johan Christian Dahl 1788-1857*”, Neue Pinakothek, München 1988/89,  pp. 20-28.  
* 1987:  ”Dahl og Naturen”  I utstillingskatalogen  ”*J. C. Dahl i Italien 1820-1821*”, Thorvaldsens Museum, København, 1987, pp. 11-17.
* 1988:  ”Dahls Norge”  i utstillingskatalogen ”*Johan Christian Dahl 1788-1857*,  *Jubileums-utstilling*”   Nasjonalgalleriet,  Oslo, pp. 11-28.
* 1989:   ”Joseph Anton Kochs ”Lauterbrunnental” og Johan Christian Dahl” i ”*På klassisk grund”, Meddelelser fra Thorvaldsens Museum* 1988,  pp. 237-245.
* 1991:   ”J. C. Dahls tidlige prospekter” i *Kunst og Kultur*, nr. 1, 1991.  pp. 52-58.
* 1992:   ”Johan Christian Dahls Norge”  i *Natur och nationalität, Nordisk bildkonst 1800-1850 och dess europeiska bakgrund*, Wiken 1992, pp. 26-3
* 1992:   ”C. W. Eckersberg og J. C, Dahl”, i utstillingskatalogen ”*Fire danske klassikere*”, Nasjonalgalleriet, 1992/93, pp. 29-38.
* 1992:   "Landskapskunst og havekunst. Om forutstningene for den nye havestilen på 1700 tallet" with English Summary. *Kunst og Kultur* 1992 nr.1, pp.12-36.
* 1993:   ”J. C. Dahl og de danske mestre” i *Kunstmuseets  Årsskrift* 1993, pp. 50-57.
* 1998:   Artikkel om J. C. Dahl i *Allgemeines Künstlerlexikon*,  Senn Verlag, München, Leipzig.  
* 2000:   Artikkel om J. C. Dahl  i *Norsk biografisk leksikon*.

## Referanser


## Kilder
*
Jacques Becker

**Jacques Becker** (; født 15. september 1906, død 21. februar 1960) var en fransk skuespiller, manusforfatter og regissør.

Han var gift med Françoise Fabian. Sønnen, Jean Becker, ble også regissør.

Becker døde i 1960 og er begravet i Cimetière du Montparnasse i Paris.

## Filmografi

### Regissør
* 1935: *Tête de turc*
* 1942: *Dernier atout*
* 1943: *[[Det hendte i vertshuset]] (Goupi mains rouges)*
* 1945: *[[Brudekjolen (1945)|Brudekjolen]] (Falbalas)*
* 1947: *[[Paris, vårt paradis]] (Antoine et Antoinette)*
* 1949: *[[Pariserungdom]] (Rendez-vous de juillet)*
* 1951: *[[Kom, Caroline]] (Edouard et Caroline)*
* 1952: *[[Blonde Marie]] (Casque d'or)*
* 1953: *[[Knute på tråden (1953)|Knute på tråden]] (Rue de l'Estrapade)*
* 1954: *[[Paris etter midnatt]] (Touchez pas au Grisbi)*
* 1954: *[[Ali-Baba og de 40 røvere]] (Ali-Baba et les 40 voleurs)*
* 1957: *Arsene Lupin (Les aventures d'Arsène Lupin)*
* 1958: *[[De elskende på Montparnasse]] (Montparnasse 19)*
* 1960: *[[Hullet (film, 1960)|Hullet]] (Le Trou)*

## Referanser


## Eksterne lenker
*
Billix

**Billix** er en Live CD og Live USB Linux-distribusjon som er konstruert for å kjøre sammen med en rekke andre distribusjoner, inkludert flere som er konstruert for spesielle formål. Billix støtter Damn Small Linux, Ubuntu, Debian, Fedora og CentOS. Distribusjonen inneholder bl.a. programmene Memtest86 og Darik's Boot and Nuke.

Første versjon ble lansert i august 2008. Siste versjon er 0.27 som ble lansert i april 2010.

## Eksterne lenker
* Hjemmeside
Modus (TV-serie)

***Modus*** er en svensk kriminalserie i åtte deler, som hadde premiere på TV4 i september 2015. Serien er regissert av Lisa Siwe og Mani Maserrat. Manuset, som er skrevet av Emmy Award-vinnerne Mai Brostrøm og Peter Thorsboe, er basert på norske Anne Holts roman *Pengemannen*. *Modus* er produsert av Miso Film Sverige under ledelse av Sandra Harms.

## Handling
*Modus* følger *Inger Johanne Vik* (Melinda Kinnaman) som har arbeidet som kriminalpsykolog hos FBI i USA, men nå vendt tilbake til Sverige for i stedet å arbeide innen den akademiske verden. Hun har to døtre. Den eldste datteren *Stina* - som har autisme - blir vitne til et mord. For å beskytte sin datter vender *Inger Johanne* tilbake til politiet der hun sammen med kriminalkommissarie *Ingvar Nyman* (Henrik Norlén) begynner å jakte på det som viser seg å være en seriemorder.

## Rolleliste (i utvalg)
*Melinda Kinnaman - *Inger Johanne Vik*
*Henrik Norlén - *Ingvar Nymann*
*Marek Oravec - *Richard Forrester*
*Simon J. Berger - *Isak Aronson* 
*Esmeralda Struwe - *Stina Vik* 
*Lily Wahlsten - *Linnéa Vik* 
*Krister Henriksson - *Erik Lindgren*  
*Cecilia Nilsson - *Elisabeth Lindgren*  
*Johan Widerberg - *Lukas Lindgren*  
*Ellen Mattsson - *Astrid Friberg*  
*Magnus Roosmann - *Markus Ståhl*  
*Peter Jöback -  *Rolf Ljungberg*
*Josefine Tengblad – *Sophie Dahlberg* 
*Julia Dufvenius – *Isabella Levin*
*Siw Erixon – *Kerstin Vik*
*Simon Norrthon – *Lennart Carlsson*
*Liv Mjönes – *Patricia Green*
*Alexandra Rapaport – *Ulrika Sjöberg*
*Suzanne Reuter – *Viveka Wallin*
*Annika Hallin – *Hedvig Nyström*
*Björn Andersson – *Alfred Nyman*
*Anki Lidén – *Gunilla Larsson*
*Per Ragnar – *Hasse*
*Eva Melander – *Marianne Larsson*
*Chatarina Larsson – *Elsa*
*Mårten Klingberg – *Tobias Faber*
*Morten Faldaas - Freddy Vik

## Referanser


## Eksterne lenker
*
MCC Interim Linux

**MCC Interim Linux** er en tidligere Linux-distribusjon som ble lansert i februar 1992 av Owen Le Blanc ved Manchester Computing Centre (MCC), som er en del av University of Manchester. Det var den første Linux-distribusjonen som ble laget for brukere som ikke var UNIX-eksperter. Blant særegenhetene var et menydrevet installasjonsprogram som installerte både Linux-kjernen og et sett med programverktøy for sluttbrukene.

Siste versjon var 1.2 den 23. april 1996.

## Referanser


## Eksterne lenker
*
Austrumi Linux

**Austrumi Linux** (latvisk: *Austrum Latvijas Linukss*) er en Live-CD Linux-distribusjon fra Latvia som er basert på Slackware. Austrumi betyr «øst», og distribusjonen er utviklet av programmerere fra regionen Latgale.

Første versjon var 0.9.4 som ble lansert 6. mars 2005. Versjon 3.0.8 ble lansert 3.0.8 31. desember 2014.

## Referanser


## Eksterne lenker
* Austrumi Linux ved DistroWatch
Coyote Linux

**Coyote Linux** er en liten distribusjon av Linux, som inkluderer operativsystemkjernen og de nødvendige tjenester til en brannmur og en ruter. Den er ment å foreta lett Network Address Translation-deling av en internett-forbindelse med en enkelt IP-adresse blant mange datamaskiner i et lokalt nettverk.

Første versjon ble lansert i desember 1998. Siste versjon er 3.0 fra 4. februar 2009.

## Referanser


## Eksterne lenker
* Hjemmeside
* Coyote Linux ved DistroWatch
Frihetens fantom

***Frihetens fantom*** (originaltittel: *Le Fantôme de la liberté*) er en fransk surrealistisk svart dramakomedie fra 1974 regissert av Luis Buñuel. Den var hans nest siste film.

Filmen regnes som en av de mest radikale filmer som noen gang er laget, idet den mangler en handling. Filmen, som kan betegnes som en såkalt "stafett-film", består av en serie scener som bare løselig er  bundet sammen: En bi-person fra én scene følges videre over til en ny scene hvor personen spiller en hovedrolle via et tilfeldig treff med en annen person som spiller en bi-rolle som igjen blir ny hovedperson osv. Denne strukturen - eller mangel på slik - underbygger filmens hovedtema: Livets tilfeldigheter.

Filmen fremstår, gjennom sine ganske humoristiske og satiriske - til dels surrealistiske - scener, i stor grad som et angrep på, av mange oppfattet som gitte, sosiale konvensjoner og normer i vestlig kultur.

## Medvirkende
* Adriana Asti - Kvinnen i svart
* Julien Bertheau - Førstebetjent
* Jean-Claude Brialy - Hr. Foucauld
* Adolfo Celi - Dr Pasolini
* Anne-Marie Deschott - Mlle Rosenblum
* Paul Frankeur - Vertshusholderen
* Pierre Lary - Snikskytteren
* Michael Lonsdale - Hattemakeren
* Pierre Maguelon - Gérard, en politimann
* François Maistre - Professor
* Hélène Perdrière - Tante
* Michel Piccoli - Politimann
* Claude Piéplu - Politimann
* Jean Rochefort - Hr. Legendre
* Bernard Verley - Dommer
* Monica Vitti - Fru Foucauld
* Milena Vukotic - Sykepleierske
* Guy Montagné - Ung munk
* Marcel Pérès - Gammel munk
* Paul Le Person - Gabriel, en munk
* Bernard Musson - Munk
* Chantal Ladesou - Kvinne

## Referanser


## Eksterne lenker
*